CELEX: C2007/297/97
Language: sk
Date: 2007-12-08 00:00:00
Title: Vec F-102/07: Žaloba podaná 28. septembra 2007 – Kerstens/Komisia

8.12.2007   
            
            
               SK
            
            
               Úradný vestník Európskej únie
            
            
               C 297/49
            
         Žaloba podaná 28. septembra 2007 – Kerstens/Komisia
   (Vec F-102/07)
   (2007/C 297/97)
   Jazyk konania: francúzština
   Účastníci konania
   
      Žalobca: Petrus J. F. Kerstens (Overijse, Belgicko) (v zastúpení: MC. Mourato, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie menovacieho orgánu z 23. novembra 2005 o udelení žalobcovi 3 prioritných bodov generálneho riaditeľstva (PMO) (PPDG) v hodnotenom období 2004, ktoré bolo uverejnené v Administratívnych informáciách 85/2005 z 23. novembra 2005,
            
         
               —
            
            
               zrušiť rozhodnutie menovacieho orgánu z 23. novembra 2005 o udelení žalobcovi 0 prioritných bodov generálneho riaditeľstva (PMO) (PPDG) v hodnotenom období 2005, ktoré bolo uverejnené v Administratívnych informáciách 85/2005 z 23. novembra 2005,
            
         
               —
            
            
               zrušiť rozhodnutie menovacieho orgánu zo 17. novembra 2006 o udelení žalobcovi 0 PPDG v hodnotenom období 2006, ktoré bolo uverejnené v Administratívnych informáciách 55/2006,
            
         
               —
            
            
               zrušiť rozhodnutie menovacieho orgánu zo 17. novembra 2006 o udelení žalobcovi 0 prioritných bodov za prácu v záujme inštitúcie (PPII) v hodnotenom období 2006, ktoré bolo uverejnené v Administratívnych informáciách 55/2006,
            
         
               —
            
            
               zrušiť výslovné rozhodnutie menovacieho orgánu z 15. júna 2007 o zápornej odpovedi na sťažnosti žalobcu R/142/07 a R/183/07 z dátumov 16. a 22. februára 2007,
            
         
               —
            
            
               prijať rozhodnutie, ktorým sa v tomto rámci vyhradí právo namietať zneužitie právomocí, porušenie zásad disciplinárneho konania, ako aj právo žiadať odškodnenie od Komisie Európskych spoločenstiev,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Na podporu svojej žaloby žalobca, úradník triedy A*12 uvádza päť žalobných dôvodov, z ktorých prvý sa zakladá na porušení zásady vyčerpania kvóty prioritných bodov, vyplývajúcej z článku 5 Všeobecných vykonávacích ustanovení k článku 45 služobného poriadku (DGE 45) a zjavnej chyby v posúdení, pokiaľ ide o udelenie prioritných bodov prideľovaných generálnym riaditeľom (PPDG) v hodnotenom období 2004.
   Druhý žalobný dôvod sa zakladá na porušení článkov 4 až 6 DGE 45 a zjavnej chybe v posúdení, pokiaľ ide o udelenie PPDG za roky 2005 a 2006.
   Tretí žalobný dôvod sa zakladá na porušení článku 9 DGE 45 zjavnou chybou v posúdení, pokiaľ ide o udelenie prioritných bodov za prácu vykonanú v prospech inštitúcie (PPII). Subsidiárne sa tretí žalobný dôvod zakladá na porušení zásad zákazu retroaktivity a právnej istoty.
   Štvrtý žalobný dôvod sa zakladá na porušení zásady rovnosti zaobchádzania, pokiaľ ide o udelenie PPDG za roky 2004, 2005 a 2006 a PPII za rok 2006.
   Piaty žalobný dôvod sa zakladá na porušení povinnosti odôvodnenia, pokiaľ ide o udelenie PPDG za roky 2004, 2005 a 2006.
   Žalobca si na záver vyhradzuje právo dovolávať sa existencie zneužitia právomocí a porušenia zásad disciplinárneho konania, ako aj žiadať odškodnenie od Komisie.